Source: https://politeia.org.ro/stiri-revista-presei/revista-presei-23-aprilie/61462/
Timestamp: 2019-12-06 21:14:28+00:00
Document Index: 11640022

Matched Legal Cases: ['CCR ', 'CCR ', 'CCR ', 'CCR ', 'Articolul 2', 'Articolul 2', 'articolul 15', 'iccj ']

Revista Presei – 23 aprilie. “Partidul Studiilor la Distanță.” | PoliteiaWorld
Home » Stiri / Revista Presei	» Revista Presei – 23 aprilie. “Partidul Studiilor la Distanță.”
Buna dimineata intr-o zi de marti, 23 aprilie! Marti cerul va avea înnorări în majoritatea regiunilor și temporar va ploua, ziua îndeosebi în cele vestice, sud-vestice și parțial în cele centrale, iar noaptea pe arii restrânse și în rest. La munte, mai ales pe creste vor mai fi precipitații mixte. Vântul va continua să prezinte intensificări în cea mai mare parte a țării, cu viteze mai mari în sudul Banatului și în zona înaltă de munte. Temperaturile maxime se vor încadra, în general, între 10 și 19 grade, iar cele minime vor fi cuprinse între 2 și 10 grade, mai coborâte în depresiunile din estul Transilvaniei. In Bucuresti vremea se va menține mai rece decât în mod normal la această dată. Cerul va avea înnorări și temporar va ploua, mai ales spre seară și noaptea. Vântul va sufla moderat( cu 19 km/h dinspre E), cu unele intensificări de până la de 42 km/h. Temperatura maximă va fi de 15…16 grade, iar cea minimă de 6…7 grade.
Modificările la codurile penale, pe repede înainte. ​Comisia Iordache are ședință marți, iar puterea vrea ca schimbările să fie votate miercuri de plen, dar are nevoie și de alte voturi Comisia parlamentară specială condusă de Florin Iordache are programată marți o ședință dedicată modificărilor la Codul Penal și la cel de Procedură Penală, planul puterii fiind de a trimite toate schimbările pe care le dorește la legile justiției în plenul Camerei Deputaților miercuri. Ședința de marți a comisiei Iordache urmează să aibă loc începând cu ora 14.00. Decizia PSD a trece cât mai repede modificările dorite vine în contextul unei vizite în România a unei delegații a Comisiei de la Veneția care va discuta, săptămâna aceasta, cu reprezentanții autorităților române din domeniul Justiției despre modificarea legilor Justiției și intenția PSD-ALDE de modificare a codurilor penale. Senatul a adoptat săptămâna trecută modificările care au trecut de Curtea Constituțională, referitoare, printre altele, la reducerea termelor de prescripție, abrogarea infracțiunii de neglijență în serviciu și limitarea la un an a perioadei pentru denunț. Pentru a le trece mâine și de Camera Deputaților, puterea are nevoie și de alte voturi, în condițiile în care nu are majoritatea decât cu ajutorul parlamentarilor minorităților și UDMR.Integral: https://www.hotnews.ro
Doua asociatii de magistrati il acuza de dezinformare pe Lucian Netejoru, seful interimar al Inspectiei Judiciare Judecatorul Lucian Netejoru a prezentat in presa informatii nepublice din rapoarte ale Inspectiei Judiciare, care nu au parcurs intreaga faza a aprobarii de catre CSM, inducand astfel in eroare prin comunicarea unor date incomplete privind numarul de dosare de la DNA. …”Domnul Netejoru Lucian a ales sa expuna in mass-media date si informatii nepublice din rapoarte ale Inspectiei Judiciare care nu au parcurs intreaga faza a aprobarii de catre Consiliul Superior al Magistraturii, cifrele prezentate inducand ideea ca unitatile de parchet ar fi desfasurat anchete penale in scopul exercitarii unei presiuni nejustificate asupra unor magistrati judecatori si procurori, facandu-se referire punctual la calitatea unora dintre acestia ca indeplinind diverse functii publice in cadrul Curtii Constitutionale, Inspectiei Judiciare sau Consiliului Superior al Magistraturii. Astfel, in calitate oficiala de inspector sef interimar al Inspectiei Judiciare, domnul Netejoru Lucian expune in mod incomplet realitatea, proferand afirmatii precum “la nivelul DNA au fost inregistrate 1440 de dosare cu magistrati in perioada ianuarie 2014 – iunie 2018, fiind vizati 1962 judecatori si 845 procurori”, dand de inteles ca numarul acestora este mult prea mare.Fara sa respecte principiile de obiectivitate si echidistanta pe care le impune functia ocupata, domnul Netejoru Lucian a omis isa precizeze ca majoritatea acestor dosare erau constituite ca urmare a formularii unor plangeri penale si ca procentul sesizarilor din oficiu este unul scazut….Magistratii reprezentati de cele doua asociatii ii solicita public lui Netejoru Lucian sa precizeze calitatea in care a fost prezent si a facut declaratiile, temeiul legal susceptibil sa permita dezvaluiri publice dintr-un raport care nu a fost inca nici macar discutat, nicidecum aprobat de CSM, si care poate suferi modificari de substanta, precum si motivul real pentru care a ales sa acorde acest interviu. Integral: http://www.ziare.com
Tudorel Toader se intalneste miercuri cu grupul de raportori ai Comisiei de la Venetia Ministrul demisionar al Justitiei, Tudorel Toader, se va intalni miercuri cu grupul de raportori ai Comisiei de la Venetia. “Miercuri, 24 aprilie – intrevedere cu grupul de raportori ai Comisiei Europene pentru Democratie prin Drept (Comisia de la Venetia), la sediul Ministerului Justitiei”, scrie in agenda ministrului, de pe pagina de Internet a institutiei….Reprezentantii Comisiei de la Venetia vin in Romania pentru a avea discutii cu reprezentantii institutiilor de forta din justitie pe tema modificarii Legilor Justitiei, a infiintarii Sectiei de Investigare a Infractiunilor din Justitie (SIIJ) si a modificarilor preconizate de puterea PSD-ALDE la codurilor penale, pregatita de puterea PSD-ALDE, au declarat sursele citate. Delegatia va avea intalniri cu conducerea Ministerului Justitiei (MJ), a Inaltei Curti de Casatie si Justitie (ICCJ), a Parchetului de pe langa Inalta Curtea de Casatie si Justitie (PICCJ), a Directiei Nationale Anticoruptie (DNA) si a Sectiei de Investigare a Infractiunilor in Justitie (SIIJ). Integral: http://www.ziare.com
CCR discuta pe 12 iunie sesizarea lui Iohannis pe legea referitoare la retragerea titlului de doctor Curtea Constitutionala a Romaniei (CCR) urmeaza sa discute pe 12 iunie sesizarea presedintelui Klaus Iohannis asupra actului normativ pentru aprobarea OUG 4/2016 privind modificarea si completarea Legii Educatiei Nationale 1/2011, care vizeaza retragerea titlului de doctor. Seful statului a transmis, pe 19 aprilie, CCR sesizarea de neconstitutionalitate privind acest act normativ. In sesizare, presedintele Iohannis aminteste ca pe 13 octombrie 2016 Guvernul, precum si un grup de senatori au formulat o sesizare de neconstitutionalitate asupra Legii pentru aprobarea OUG nr. 4/2016 privind modificarea si completarea Legii Educatiei, solicitand instantei constitutionale sa constate ca Parlamentul a aprobat aceasta lege cu nerespectarea dispozitiilor privind procedura de adoptare a legii dupa reexaminare, ca urmare a solicitarii presedintelui Romaniei, a dispozitiilor privind principiul bicameralismului, precum si pe cele referitoare la calitatea legii. Seful statului arata ca in parcurgerea procedurilor legislative parlamentare, ca urmare a pronuntarii deciziei CCR, Parlamentul a adoptat Legea pentru aprobarea OUG nr. 4/2016 privind modificarea si completarea Legii Educatiei in forma actuala. El precizeaza ca, in 2016, legea a fost declarata neconstitutionala, in integralitatea sa, de catre CCR. Seful statului afirma ca in acest context Parlamentul avea obligatia de a constata incetarea de drept a procedurii legislative initiale in privinta legii de aprobare a OUG nr. 4/2016 si de a identifica solutia constitutionala cu privire la soarta actului normativ, avand in vedere ca dispozitiile din Constitutie impun ca Legislativul sa se pronunte prin lege fie in sensul aprobarii, fie in cel al respingerii unei ordonante a Executivului. Integral: http://www.ziare.com
Camelia Bogdan cere sesizarea CJUE cu intrebari privind deciziile CCR, completurile specializate si Inspectia Judiciara Un complet de 5 judecatori de la Inalta Curte se va pronunta pe 6 mai pe o cerere de sesizare a Curtii de Justitie a Uniunii Europene facuta astazi de judecatorul Camelia Bogdan. Magistratul a pus in discutie opt intrebari preliminare adresate CJUE. Intrebarile au fost puse in discutie in dosarul in care Camelia Bogdan contesta excluderea din magistratura. In esenta, ele vizeaza clarificari privind tratatele semnate de Romania cu institutiile Uniunii Europene si rostul recomandarilor Mecanismului de Control si Verificare (MCV) emise de Comisia Europeana.”Pot fi ignorate deciziile CCR daca interpretarea lor este contrara celei a Curtii Europene a Drepturilor Omului data in situatii similare?“, este una din aceste intrebari. In baza Tratatului privind UE, CCR si-a depasit competenta atunci cand a stabilit componenta completurilor de judecata?, este o alta intrebare. De altfel, o parte din intrebari vizeaza componenta completurilor de 5 judecatori si a celor specializate, formate din 3 judecatori.”Articolul 2 din TUE, raportat la art. 47 din Carta Drepturilor Fundamentale ale Uniunii Europene, se interpreteaza in sensul obligativitatii constituirii completelor de judecata din judecatori specializati in materia in care acestia sunt chemati sa se pronunte?” O alta intrebare vizeaza o posibila influenta politica in cazul desfasurarii procedurilor disciplinare, legat de modul in care Guvernul a prelungit prin ordonanta de urgenta mandatul sefului Inspectiei Judiciare, Lucian Netejoru.”Articolul 2 din Tratatul privind Uniunea Europeana trebuie interpretat in sensul obligatiei statelor membre de a respecta criteriile statului de drept, solicitate si in rapoartele din cadrul Mecanismului de Cooperare si de Verificare (MCV), instituit potrivit Deciziei 2006/928/CE a Comisiei Europene din 13 decembrie 2006, in cazul unor proceduri de desemnare directa de catre Guvern a conducerii Inspectiei Judiciare, chiar si cu titlu provizoriu?“, suna intrebarea. Integral: http://www.ziare.com
Dragnea numără voturile pentru a valida în Parlament noii miniștri. Cum arată calculele PSD pentru majoritatea parlamentară Conducerea PSD ia în calcul să amâne până după Paște o reorganizare a Guvernului și, implicit, validarea în Parlament a noilor miniștri din cabinetul Dăncilă, pentru a-l scoate astfel din joc pe Klaus Iohannis. Surse social democrate au declarat pentru Hotnews.ro că, în acest moment, există riscul să nu existe voturile necesare pentru trecerea reorganizării guvernamentale prin Parlament. Astfel, în interiorul PSD se fac calcule privind prezența parlamentarilor și voturile pe care se bazează coaliția PSD-ALDE în Parlament. PSD-ALDE deține în continuare majoritatea în Parlament. pe hârtie, Coaliția se poate baza pe 239 de voturi, cu șase în plus față de cele 233 necesare în cazul unei reorganizării guvernamentale. Conform practicii parlamentare, majoritatea deputaților Minorităților (17 mandate) votează alături de PSD-ALDE. Astfel, dacă toți parlamentarii se prezintă la muncă PSD-ALDE-Minorități are avea o majoritate largă de 256 voturi….Totuși, majoritatea Coaliției este una fragilă în Parlament și asta pentru că în interiorul PSD există în continuare parlamentari fideli foștilor social-democrați ca Mihai Tudose și Adrian Țuțuianu, dar și parlamentari controlați de lideri nemulțumiți de actuala conducere – Paul Stănescu și Gabriela Firea. În acest context, conducerea PSD trebuie să ia în calcul o mobilizare exemplară pentru ca toți cei 239 de parlamentari ai Coaliției să se mobilizeze și să fie prezenți la vot pentru validarea componenței noului Guvern. De precizat este că UDMR (30 mandate) a anunțat, prin vocea lui Kelemen Hunor că nu va vota o eventuală reorganizare a Guvernului. Integral: https://www.hotnews.ro
Dragnea, președinte! Nimeni, nici măcar o singură persoană care încă își mai păstrează mintea limpede și capul pe umeri, nu are nici cel mai mic dubiu că mai-marele PSD, dl. Liviu Dragnea vrea cu tot dinadinsul să fie candidatul partidului la alegerile prezidențiale de la începutul iernii viitoare. Mega-mitingul de vineri, 11 aprilie de la Craiova a fost, indubitabil, începutul campaniei sale electorale. Preumblările d-lui Dragnea din week-end-ul trecut în Moldova și Bucovina, chiar dacă nu au avut succesul dorit de fiul șefului de post din Grația și fost repetent cu coroniță al Politehnicii bucureșetene, au însemnat etape în acest demers. Nu alegerile europarlamentare reprezintă preocuparea principală a președintelui PSD, dovada cea mai evidentă în acest sens fiind că dl. Dragnea nu face mai nimic astfel încât să fructifice aceste mai mult sau mai puțin reușite băi de mulțime în favoarea candidaților partidului. Nu de dragul alegerilor europarlamentare bate dl. Dragnea țara, uitând de atrocele lui dureri de șale. Să nu se înțeleagă însă că mai marele PSD ar fi complet neinteresat de aceste alegeri. Nici vorbă. Numai că dl. Liviu Nicolae Dragnea își dorește un scor electoral cât mai consistent nu fiindcă ar fi mistuit de aspirația de a vedea în băncile de la Strasbourg și de la Bruxelles o cât mai consistentă floare pesedistă. Nu, nu Europa occidentală, civilizată îl interesează pe președintele pretinșilor social-democrați români. Pe el îl mulțumesc și sunt prioritare relațiile cu Ungaria lui Orbán, Rusia lui Putin și Turcia lui Erdogan. De aici și faptul că dl. Dragnea nu ratează nici cea mai mică ocazie spre a lansa tot mai deșănțate, mai mizere, mai comunistoide atacuri la adresa Uniunii Europene. Președintele PSD a devenit chiar mai dur în vorbele la adresa UE decât era la adresa regimurilor capitaliste din Europa de Vest și in SUA Nicolae Ceaușescu în ultimii ani ai domniei sale. Președintele PSD vrea un scor bun la Europarlamentare pentru a-l scoate definitiv din joc pe pretinsul lui amic și tovarăș de alianță guvernamentală. Călin Popescu Tăriceanu. Se pare că între cei doi s-ar fi ajuns la o înțelegere. Pe care o socotesc o păcăleală jalnică. Și anume. PSD-ALDE va avea un singur candidat la prezidențiale, iar acesta va fi desemnat în funcție de rezultatele la Europarlamentare. Ceea ce înseamnă că deja dl. Dragnea l-a tras pe sfoară pe dl. Tăriceanu. Care stă mult mai bine în sondaje decât stă șeful pătatei, mizerei, infectei, falsei social-democrații din România. Este însă foarte puțin probabil ca un partid minuscul, așa cum este ALDE, să obțină la alegerile de luna viitoare un scor măcar comparabil cu cel pe care îl va obține PSD. Integral: http://www.contributors.ro
SURSE Ce noi schimbări pregătește Dragnea în Guvern/ Șeful SGG, luat din nou în colimator Liderul PSD, Liviu Dragnea, ar dori să-l schimbe din nou pe șeful Secretariatului General al Guvernului și să numească în locul lui un fidel din rândul parlamentarilor, dar pentru acest lucru ar trebui să schimbe legea de organizare a Guvernului, au declarat pentru G4Media.ro surse politice. Potrivit acestora, Dragnea nu este mulțumit de actualul șef al SGG, Toni Greblă, din cauză că și acesta are rețineri în promovarea unui OUG care să modifice Codurile Penale. Schimbarea s-ar putea produce odată cu restructurarea guvernului, dacă PSD va decide să facă acest pas. Pentru a-l schimba însă pe Greblă cu unul dintre parlamentarii apropiați liderului PSD, Dragnea intenționează să includă funcția de șef al SGG în rândul miniștrilor. În acest fel, ar evita incompatibilitatea care le interzice în prezent parlamentarilor să dețină orice funcție de autoritate, cu excepția celei de ministru. Nu este clar în acest moment cu cine intenționează să-l schimbe pe actualul șef al SGG. Rămâne de văzut și dacă PSD și ALDE mai au majoritate parlamentară pentru a forța aceste schimbări. Legea 90/2001 privind organizarea și funcționarea Guvernului și a ministerelor prevede la articolul 15 că șeful SGG este numit de primul-ministru. Asta înseamnă că șeful SGG nu face parte în prezent din Guvern, în sens juridic. Integral: https://www.g4media.ro
Partidul Studiilor la Distanță. Controversatele diplome ale miniștrilor și baronilor PSD …Zece miniștri, jumătate din actualul Executiv, și-au făcut studiile în timp ce aveau slujbe cu normă întreagă și program strict. Majoritatea au urmat cursurile unor facultăți care se aflau în alte localități decât cele în care își desfășurau activitatea politică. Jumătate din membrii cabinetului condus de Viorica Dăncilă vor să ne convingă că au reușit să străbată sute de kilometri, făcând naveta între locul de muncă (adesea la stat) și facultățile pe care la urmau. V-o închipuți pe Viorica Dăncilă în timpul zilei consilier PSD la Videle, fugind de la partid pentru a fi prezentă la cursurile de master de la SNSPA din București? Pe ministru pentru Disapora, Natalia Intotero, profesor și consilier PSD la Brad, străbătând 600 de kilometri pentru a ajunge la facultate în Capitală? Dar pe fostul ministru al Justiției, Florin Iordache, făcând naveta între Senat și Chișinău unde era doctorand sau în Craiova unde urma Dreptul? Vi-l puteți imagina pe baronul de Neamț, Ionel Arsene, lăsându-și baltă afacerile, repezindu-se spre București, drum de șase ore, pentru a deveni inginer agronom? Nicio logică din lume nu poate explica modul în care miniștrii și baronii PSD au obținut diplome la sute de kilometri distanță de locul în care erau politicieni, directori prin ministere sau conduceau afaceri. Decât cu complicitatea universităților care au închis ochii la nivelul de pregătire al politicienilor și la prezența acestora la cursuri. Dacă, într-o singură zi, toți miniștrii PSD și-ar fi lăsat baltă slujbele cu normă întreagă pentru a ajunge la cursuri, ar fi avut de străbătut 3.000 de kilometri. De trei ori distanța de la București la Arad. Despre Marius Budăi, Răzvan Cuc, Ioan Deneș sau despre Marian Oprișan am aflat că au urmat facultatea la seral sau „la distanță“. Integral: https://www.dw.com
Ratele romanilor care au credite in lei continua sa creasca. ROBOR-ul e la cel mai mare nivel din ultimele 8 luni Romanii care au credite in lei continua sa plateasca rate tot mai mari. ROBOR la 3 luni, in functie de care sunt calculate dobanzile la majoritatea creditelor in lei, a ajuns azi la cel mai mare nivel din ultimele 8 luni. Indicele a urcat la 3,40%, cel mai mare nivel din 6 august 2018, cand a fost tot 3,40%, potrivit datelor publicate pe site-ul Bancii Nationale a Romaniei. In ceea ce priveste indicele ROBOR la 6 luni, in functie de care se calculeaza dobanzile la creditele ipotecare, acesta a stagnat la 3,43%, cel mai mare nivel din 23 noiembrie 2018, cand a fost 3,46%….Noul indice, a spus Eugen Teodorovici, se va aplica doar creditelor noi acordate populatiei. Pentru imprumuturile aflate in derulare, romanii pot depune, daca doresc, cereri de refinantare.”Incepand cu 2 mai 2019, noul indice se aplica exclusiv creditelor nou acordate populatiei, precum si refinantarii creditelor aflate in derulare. Va fi decizia fiecarui client care are un imprumut in lei sa faca sau nu o cerere de refinantare. La cererile de refinantare, institutiile bancare raspund in termen de 60 de zile de la data cererii formulate de clienti”, a precizat Teodorovici…..”Exista o categorie de clienti captivi, care nu pot sa isi refinanteze creditele, si anume cei care au Prima Casa. Acolo nu exista legislatie care sa iti permita refinantarea creditului. Si vorbim de cel putin 200 de mii de clienti cu credite in lei, care nu pot sa isi refinanteze creditul, orice ar face, si sunt legati de ROBOR”, ne-a spus Dragos Nichifor. Analistul bancar a subliniat ca ceilalti romani care au credite in lei si au posibilitatea legala sa o faca ar putea sa nu apeleze la aceasta varianta pentru ca vor avea de suportat costuri bancare si notariale mari. Integral: http://www.ziare.com/
32 Raspunsuri la Revista Presei – 23 aprilie. “Partidul Studiilor la Distanță.”
stefan6023/04/2019 at 09:05
Au diplome astia exact ca faimosii strungari , sculeri sau tarani ajunsi cu partidul comunist roman pe functii de conducere care cereau absolventi de universitate.
Dreptul la fara frecventa , facultatea de electromecanica la seral , academia militara absolvita la sectia politica dar si cu 4 ani de scoala generala si alti 4 ani de liceu facuti in doar 6 luni la comasati.
Si Elena C a ajuns doctor inginer , savant de renume mondial , experta in polimeri. 🙂
Dorinta de parvenire a romanilor e eterna.
Diplome marete ca sa discuti cu presedintele unei tari care e monarhie. 🙂
De ce credeti ca arhiva securitatii are inca multe dosare la secret iar in arhiva PCR au disparut alte dosare?
A A23/04/2019 at 09:17
Pesedism inregistrat de procuror
https://www.g4media.ro/audio-rise-project-inainte-a-existat-santajul-inregistrarea-unei-discutii-cosma-negulescu-in-ziua-in-care-sebastian-ghita-a-fugit-din-tara-despre-scandalul-pus-la-cale-de-acesta.html
Intamplator23/04/2019 at 10:53
ascultat înregistrarea ,părere “de doi bani”-pan la urma SRI a devenit informatorul lui guitza și nu invers…cum vor fi crezut cei de la SRI ….te duci cu el in concedii,pe banii lui …așa pățești ….și ne mai întrebam “ce face SRI?”….
cedric23/04/2019 at 09:57
La Multi Ani sarbatoritelor si sarbatoritilor de astazi!
mar23/04/2019 at 10:35
La Mulți Ani celor care-și sărbătoresc ziua onomastică!
Intamplator23/04/2019 at 10:54
Buna ziua….va fi in 29 Aprilie,nu azi
cedric23/04/2019 at 11:34
Stiam ca doar slujba pentru Sf Gheorghe e in a doua zi de Paste.
Scuze daca am facut o greseala impardonabila!
mar23/04/2019 at 11:45
Au schimbat și calendarul ortodox 😥 Bună ziua!
A A23/04/2019 at 11:52
Sf Gheorghe se sarbatoreste pe 23 Apr, o stie si Wikipedia. Doar tembelii bor escroci in sutana au uitat.
Intamplator23/04/2019 at 10:57
O idee/reflecție după alegerile din Ucraina ….
daca acolo a câștigat un “comediant” la noi poate ca n ar fi rău sa candideze in tandem Tzociu&Palade-perfect ca unul sa fie președinte și celălalt prim ministru…..
dada23/04/2019 at 11:17
Cum citim o știre despre psd:
„Mașina a fost cumpărată second-hand” – adică mașina a fost cumpărată prin intermediari …
(mașina a fost cumpărată) „din fonduri private nu din subvenție” – adică subvenția a băgat-o în buzunar cineva și apoi din „banii personali” individul a cumărat mașina…
https://www.hotnews.ro/stiri-esential-23104710-mircea-draghici-dupa-dna-extins-urmarirea-penala-impotriva-masina-fost-cumparata-second-hand-psd-din-fonduri-private-nu-din-subventie.htm
mar23/04/2019 at 11:46
Nu este un caz singular, S3 este campion la astfel de măgării.
https://www.hotnews.ro/stiri-administratie_locala-23104851-foto-trotuarul-din-bucuresti-trei-randuri-borduri.htm
mar23/04/2019 at 11:48
Surprize, surprize…care erau previzibile! România stat mafiot 👿 – Înainte de suspendarea licitației pentru corvete, reprezentantul Fincantieri (companie participantă la licitație) în România prelua o firmă de la fiul Flaviei Teodosiu, avocată a lui Liviu Dragnea, dezvăluie Newsweek.ro
https://www.g4media.ro/newsweek-ro-dezvaluire-in-scandalul-corvetelor-fiul-avocatei-lui-dragnea-afaceri-cu-reprezentantul-concurentului-fincantieri.html
Mircea Rusu23/04/2019 at 11:52
Universitățile trebuie urgent clasificate după performanță:
http://m.hotnews.ro/stire/23104835
Și conducătorii de doctorate deasemenea. Ai un plagiat coordonat: poc.
Paganel23/04/2019 at 12:21
Conform Tradiției, pe care nu o poate schimba nici măcar masonul politruc de la bor-srl, ziua Sfântului Mare Mucenic Gheorghe, Purtătorul de Biruință este azi!
Așa scrie și în Calendarul Romano-Catolic!
LA MULȚI ANI! CU SĂNĂTATE ȘI MULTE BUCURII, tuturor celor care își sărbătoresc ziua onomastică! ☺
cedric23/04/2019 at 13:59
Multumesc, @Paganel, pentru confirmare.
Credeam ca am gresit enorm felicitandu-mi sarbatoritii azi si aprinzand o candela la mormantul tatalui meu care purta numele Gheorghe!
ovidiu23/04/2019 at 14:13
Sfinții părinți au rânduit că dacă sf. Gheorghe pică in săptămâna mare, se mută prăznuirea a doua zi de paști.
Nici o legătură cu bor. Este din tipicul Paisian.
desy.demeter23/04/2019 at 15:17
“Una dintre cele mai importante sărbători religioase de peste an, ziua de Sfântul Gheorghe, celebrată în mod normal pe 23 aprilie, va fi mutată pe 29 aprilie, din cauza Săptămânii Patimilor. Nu este pentru prima dată când sărbătoarea este mutată. Sfântul Sinod a decis mutarea acesteia pe 29 aprilie, a doua zi după Înviere.„Sfântul Gheorghe a fost unul dintre marii credincioși ai omenirii, iar cinstirea lui este motive de sărbătoare și bucurie. Anul acesta 23 aprilie pică în perioada în care creștinii ortodocși se află în Săptămâna Patimilor. În consecință, s-a decis ca toți purtătorii numelui acestui sfânt să își celebreze onomastica pe 29 aprilie, după ieșirea din Postul Paștelui. Astfel de situații au mai existat în trecut și este o decizie cât se poate de normală a bisericii”, a explicat BOR. ”
https://www.capital.ro/bor-schimba-de-urgenta-data-sarbatorii-sfantului-gheorghe-in-calendarul-ortodox-din-2019.html
“Arhim. Chiril Lovin, coordonatorul Departamentului Carte de cult al Patriarhiei Romane, a enumerat si motivele pentru care sarbatoarea nu apare trecuta ca de obicei nici in calendarul ortodox, adica in acest an nu are cruce rosie.”Crucea rosie inseamna zi nelucratoare; in ziua respectiva nu se pune decat Slujba din Triod, nu si Slujba Sfantului. Trebuie evitata serbarea lui de credinciosii care-i poarta numele in acea zi a Saptamanii Patimilor (conform cu canoanele Bisericii care interzic serbarea zilelor festive in Postul Mare, cu atat mai mult in Saptamana Patimirilor Domnului).Sfantul Mare Mucenic Gheorghe apare cu cruce rosie in ziua de 29 aprilie, cand se canta Slujba lui (Vecernie, Utrenie si Liturghie), alaturi de Slujba Invierii (nu se pune Slujba Sfintilor din 29 aprilie, deoarece aceasta a fost citita la Pavecernita mare in Post, cum prevede Tipicul).Astfel de mutari ale Slujbei Sfantului s-au facut si se fac ori de cate ori sarbatoarea Sfantului Gheorghe cade in Saptamana Patimirilor Domnului, chiar daca a fost sau nu consemnata explicit in calendar”, a explicat Arhim. Chiril Lovin.
Astfel de modificari au mai fost facute in anii 1965, 1970, 1976, 1981, 1992, 1997, 2003, 2008 si 2011. http://www.ziare.com/social/biserica/sfantul-gheorghe-nu-se-sarbatoreste-azi-a-stabilit-biserica-le-spunem-sau-nu-la-multi-ani-celor-ce-i-poarta-numele-1559037
Intamplator23/04/2019 at 17:37
@ovidiu&@desy….multumesc clarificări ….in rânduiala bisericeasca nu e loc de “interpretări “…
desy.demeter23/04/2019 at 15:46
Romano-Catolicii au sarbatorit deja Pastele.
Paganel23/04/2019 at 18:54
Știu, mulțumesc! Mulțumesc și pentru lămuriri, dumneavoastră și domnului @ovidiu.
mar23/04/2019 at 13:19
https://www.hotnews.ro/stiri-esential-23105145-augustin-lazar-solicita-daune-morale-1-leu-ministerului-justitiei.htm
radu223/04/2019 at 15:29
Buna ziua. https://www.digi24.ro/stiri/actualitate/politica/presedintele-klaus-iohannis-face-declaratii-la-ora-17-00-1118828
Sper sa-i cheme maine pe cei trei candidati , eventual dupa ora 15 , la o discutie cu fiecare in parte. Concluziile miercuri seara sau mai pe joi. Respinsi toti pentru motive absolut obiective o lista de o pagina pentru fiecare ar fi suficienta pentru o declaratie la tv. De vazut ccum vor asigura alde cvorum la remaniere si mai ales la votarea codurilor care il albesc pe dragnea si el fac perfect legal de primministru si presedinte. Exact ca tariceanu.
Intamplator23/04/2019 at 17:45
Iohannis face jocul lui Dragnea….îl tine in prim plan…si muta discutia de la problemele reale-economia-in probleme secundare=care e ministru!!! dezamăgitor ..:sa îl ții pe Dragnea in prim plan
Paganel23/04/2019 at 18:57
Păi, usl(amaua) trăiește (chiar bine de tot!)! Ce înseamnă oare Baron Muthausen = Herr Blatist (cu ciuma roșie) = „premier” pus de grivco (via prostănac, 2009)?…
cedric23/04/2019 at 18:37
http://www.ziare.com/psd/stiri-psd/psd-o-vrea-pe-ana-birchall-interimar-la-justitie-1559107
“PSD a decis sa foloseasca varianta unor ministri interimari, pentru a debloca mai ales portofoliul Justitiei, lasat vacant de demisia/demitarea lui Tudorel Toader, cel care nu a vrut sa isi asume pana la capat ordonanta ceruta de Liviu Dragnea.
Ministrii interimari sunt Ana Birchall, la Justitie, Eugen Teodorovici, la Fonduri Europene, si Radu Oprea, la Ministerul pentru Romanii de pretudindeni, potrivit Digi 24.
PSD renunta astfel la planul de restructurare a Guvernului, ceea ce ar insemna un vot in Parlament.”
Tzepelica23/04/2019 at 20:17
“Ilan Laufer, presedinte al filialei PSD din Statele Unite, este acuzat ca a trucat o fotografie pentru a se folosi de imaginea unui preot roman din Oregon pentru a promova PSD.
Apoi, preotul a descoperit ca pe Facebook a aparut fotografia de mai sus, in care apare ca sustinator al PSD. Preotul a incercat sa il contacteze pe Ilan Laufer, insa acesta nu a raspuns. „Preotul era negru de suparare”, a relatat o romanca pe Facebook.”
https://www.aktual24.ro/ilan-laufer-fake-news-si-photoshop-penibil-pentru-a-promova-psd-in-sua-preot-roman-negru-de-suparare/
A A23/04/2019 at 20:35
“Daca te amesteci cu porcii, te mananca porcii”
Centrele astea “culturale romanesti” din North America sunt pline de activisti ai pesedeului dintre oportunisti emigrati; popa stia mai bine decat oricine unde merge, sa nu se prefaca ca se mira prea tare. El s-a dus pentru “consulat” – asta-i momeala clasica cu care vin porcii criminali pe la comunitatile de romani.
Tzepelica23/04/2019 at 20:51
Sunt convins ca popa stia ce hram poarta ala.
O fi adulmecat ceva maruntis pt. “cutia milei”, Doamne iarta-ma! 🙂
A A23/04/2019 at 20:38
Sa vedem acuma ce face iccj cu curvele lui dragnea.
Ca cu dragnea insusi ne-au lamurit c-au ramas repetenti si sunt infiltrati de scule rusesti masiv ca si cab.
https://www.g4media.ro/surse-timesnewroman-a-pierdut-la-curtea-de-apel-procesul-cu-cncd-in-scandalul-curva-lui-dragnea-decizia-nu-este-definitiva.html
Tzepelica23/04/2019 at 20:53
Doar 5.000 de lei face aia?
N-au “ievaluat-o” cam subtire?
stefan6023/04/2019 at 22:18
PSD are ce nici Ceasca nu avea . Super oameni in partid.
Teodorovici de la finante , interimar la fondurile europene.
Cica va munci zilnic intre 26 si 28 de ore. 🙂
Sa vedeti acum cum o sa curga banii de la UE. 🙂
Ca oricum nu cunoaste principile de baza a UE , e altceva. Macar o sa taca cu prostia legarii de glie a romanilor ?
De ce nu se pune Dragnea ministru la fondurile UE ? Are frica de OLAF ? 🙂
Sau sa asigure interimatul insasi doamna Dancila. Oare stie ce e aia fonduri nerambursabile ?
Ce chestie . Cum o invarti cu fondurile , tot comisarul Cretu e interlocutorul. 🙂
« Revista Presei – 24 aprilie. “Armele albe ale lui Daddy! “
Revista Presei – 22 aprilie. “Reprezentanții Comisiei de la Veneția vin în România.” »